Проектът за Пловдив предвижда леглата за активно лечение да останат максимум 3321 при 5511 сега.

Ден след като призова кметовете да увеличават местните данъци и такси, премиерът Бойко Борисов изрази одобрение и за проектозакона на здравното министерство за облагане на храните с високо съдържание на сол, захар и мазнини, или т.нар. данък "вредни храни".

"Не може в здравеопазването да се харчат милиарди, а да имаме най-високата заболеваемост и смъртност в Европа. Този, който пие ракия, пуши цигара, яде сланина и не желае да има хранителни навици, няма други да му плащат лечението. Въвеждаме данък "вредни храни" не за да влязат пари в бюджета, а да предпазим децата и да научим родителите, че като им купуват три сладоледа, не им правят добро." Това заяви Борисов по време на конференция за здравните реформи. Той допълни, че здравният министър има пълната подкрепа от него, правителството и парламентарната група на ГЕРБ за промените в здравния сектор. Малко по-късно Петър Москов потвърди, че ще внесе в правителството за одобрение проектозакона за облагане на вредните храни.